**Zadeva: dopolnitev dnevnega reda**

Spoštovani,

v nadaljevanju navajamo dve dopolnitvi dnevnega reda za 15. sejo Komisije RS za droge.

1. **Dopolnitev dnevnega reda pod točko B. 1. i. glede Uredbe razvrstitve prepovedanih drog**

Vprašanje naslavljamo na Komisijo RS za droge z razlogom, da opozorimo na možno napako pri zapisu nadzorovane snovi pod zaporedno številko 112. Nepravilna razvrstitev in poimenovanje snov, ki ni po predpisih WHO, ZPPPD-ja in stroke, namreč lahko naredi veliko škodo v zakonodajni veji, kakor tudi na sodišču in na koncu pri osebi, ki se mora zagovarjati na sodišču.

Razlaga:

V ZPPPD - u piše v 2. členu:<http://www.pisrs.si/Pis.web/pregledPredpisa?id=ZAKO1388>

*Prepovedane droge so rastline ali substance naravnega ali sintetičnega   izvora, ki imajo psihotropne učinke ter lahko vplivajo na telesno ali duševno zdravje ali ogrožajo primerno socialno stanje ljudi in so opredeljene v seznamu iz tretjega odstavka tega člena.  
  
Razvrstitev prepovedanih drog sprejme Vlada Republike Slovenije, na predlog ministra, pristojnega za zdravstvo (v nadaljnjem besedilu: minister).****Seznam iz prejšnjega odstavka mora vsebovati za vse substance mednarodno nezaščiteno ime v latinski verziji ali drugo priznano ime ter kemijsko ime, empirično formulo in molekulsko težo.***  
V Slovenskem dokumentu Uredbe o razvrstitvi prepovedanih drog pod številko 112 je napačen zapis glede na 2. člen ZPPPD in glede na dokument International Narcotics Control Board.

<https://e-uprava.gov.si/drzava-in-druzba/e-demokracija/predlogi-predpisov/predlog-predpisa.html?id=7705>  
  
Pravilni zapis snovi je določen v tem dokumentu. Prva stran seznama, številka:NC 001 8063-14-7 <https://www.incb.org/documents/Narcotic-Drugs/Yellow_List/57th_edition/57th_edition_YL_ENG.pdf>  
  
Pravilna beseda:  
Cannabis = Kanabis; Cannabis NI konoplja.  
Mednarodno priznano ime, ki ga je Jugoslavija in nato Slovenija ratificirala je beseda Kanabis - cvetni vršiček iz katerega ni iztisnjena smola in nima semen in listov.

Ker je možna napaka že kar nekaj časa uradno objavljena v Uradnem listu (od 2017), pozivamo Ministrstvo za zdravje, da preveri, ali gre za dejansko napako. V primeru, da se ugotovi, da gre za napako, prosimo, da se določi rok in oseba, ki bo zadolžena za izvedbo in popravek te napake, ter da se informacije o tem objavi na uradnih straneh Ministrstva za pravosodje in Ministrstva za zdravje, saj je to v interesu javnosti. Prav tako pričakujemo poročilo s strani Ministrstva za pravosodje, če je v tem času uporabljalo nepravilno razvrstitev snovi v svojih sodbah.  
  
  
Pripravil:Tomaž Koren

1. **Točka razno:**

Zveza nevladnih organizacij želi preveriti, ali je možno, da Komisija RS za droge spodbudi oblikovanje medsektorske skupine za razvoj celovitega modela preprečevanja uporabe prepovedanih drog, saj menimo, da je skupina zelo pomembna za nadaljnji razvoj preventivnih programov v Sloveniji.

Pripravil: Bojan Kuljanac